Kaori Sakamoto
Kaori Sakamoto (yaponcha: 坂本 花織 . 2000-yil 9-aprel, Kobe, Yaponiya) — yakkalik konkida uchish bahslarida qatnashadigan yapon figurali uchuvchisi. Shaxsiy va jamoaviy turnirda ikki karra Olimpiya bronza medali sovrindori (2022), jahon chempioni (2022), Toʻrt qitʼa chempioni (2018). Osiyo kubogi gʻolibi (2017) va bronza medali sohibi (2015), Skate America turnirining ikki karra kumush medali sohibi (2017, 2018). Ikki karra Yaponiya chempioni (2019, 2022) va Yaponiya chempionatining kumush medali sohibi (2018, 2021). Oʻsmirlar oʻrtasidagi jahon chempionati (2017) va oʻsmirlar oʻrtasidagi Gran-pri finali (2016) bronza medali sovrindori. Jamoalar oʻrtasidagi jahon chempionatining kumush (2019) va bronza (2021) medali sohibi. 2022-yil 17-iyun holatiga koʻra Interational Skating Union <i>(tarjimasi:Xalqaro konkida uchish ittifoqi)</i> reytingida 2-oʻrinni egallab turibdi.